ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας, έκτασης συνολικού εμβαδού 2.251,40 τ.μ., στη θέση «ΗΓΟΥΜΕΝΟΣ», Δ.Ε. Λε-
ωνιδίου, Δήμου Νότιας Κυνουρίας, Π.Ε. Αρκαδίας.
Μερική ανάκληση, λόγω νομικής αιτίας, της υπ’ αρ.
1209/27-05-1992 (Δ’ 602) απόφασης κήρυξης αναδάσωσης, για έκταση εμβαδού 2.763,65  τ.μ. στη
θέση «Ρίζα» της Τοπικής Κοινότητας Ανδρωνίου του
Δήμου Αρχαίας Ολυμπίας της Π.Ε. Ηλείας.
ΑΠΟΦΑΣΕΙΣ
Αριθμ. 158874
(1)
Κήρυξη ως αναδασωτέας, έκτασης συνολικού
εμβαδού 2.251,40 τ.μ., στη θέση «ΗΓΟΥΜΕΝΟΣ»,
Δ.Ε. Λεωνιδίου, Δήμου Νότιας Κυνουρίας, Π.Ε.
Αρκαδίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Το άρθρο 117 παρ. 3 του Συντάγματος.
2. Τις διατάξεις της από 13-08-2021 Πράξης Νομοθετικού Περιεχομένου «Έκτακτα μέτρα για την αποτελε-
σματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές Ιουλίου/Αυγούστου 2021 και
συναφείς διατάξεις» (Α’ 143), η οποία κυρώθηκε με το
άρθρο 2 του ν. 4824/2021 (Α’ 156).
3. Τα άρθρα 47 έως 55 του ν. 4915/2022 (Α’ 63).
4. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
5. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)” (Α’ 160)» (Α’ 77).
6. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών
υπηρεσιών, του αντίστοιχου προσωπικού και λοιπών
θεμάτων της παρ. 5 άρθρου τρίτου της από 13-08-2021
Πράξης Νομοθετικού Περιεχομένου (Α’ 143), η οποία
κυρώθηκε με το άρθρο 2 του ν. 4824/2021 (Α’ 156)»
(Β’ 2415).
7. Την υπό στοιχεία ΥΠΕΝ/ΔΝΕΠ/83988/2740/
25.08.2022 (Β’ 4528) απόφαση εξουσιοδότησης υπογραφής.
8. Την παρ. 1 του άρθρου 38 του ν. 998/1979 «Περί
προστασίας των δασών και των δασικών εν γένει εκτάσεων της Χώρας» (Α’ 289), όπως αντικαταστάθηκε με
την παρ. 1 του άρθρου 35 του ν. 4280/2014 (Α’ 159) και
τροποποιήθηκε με τις διατάξεις του άρθρου 32 του
ν. 4342/2015 (Α’ 143).
9. Την παρ. 1 και 3 του άρθρου 41 του ν. 998/1979.
10. Την παρ. 1 του άρθρου 120 του ν. 1892/1990 «Για τον
εκσυγχρονισμό και την ανάπτυξη και άλλες διατάξεις»
(Α’ 101).
11. Τις διαταγές του Υπουργείου Γεωργίας: α) 160417/
1180/8-7-1980, β) 182447/3049/24-9-1980, γ) 168692/
3318/5-10-1981, δ) 85144/1468/9-9-92 και ε) 60284/
365/26-1-1994.
12. Την υπ’ αρ. Οικ. 105204/2793/31-7-2002 διαταγή
του Υπουργείου Γεωργίας «Περί χαρακτηρισμού εκτάσεων- κήρυξης αυτών ως αναδασωτέων».
13. Το υπ’ αρ. 221525/4195/21-09-2011 έγγραφο του
Υπουργείου Περιβάλλοντος, Ενέργειας και Κλιματικής
Αλλαγής περί δυνατότητας άσκησης αιτήσεων ακυρώσεων κατά των αποφάσεων κήρυξης αναδάσωσης, ενώπιον
του Διοικητικού Εφετείου, στο πλαίσιο εφαρμογής της
παρ. 1 του άρθρου 47 του ν. 3900/2010.
14. Την υπ’ αρ. 348746/11-10-2022 (ΑΔΑ: ΨΒΜ84653Π8ΝΑΡ) απόφαση του Γενικού Γραμματέα Δασών του
Υπουργείου Περιβάλλοντος και Ενέργειας περί κύρωσης
Δασικού Χάρτη του συνόλου της Π.Ε. Αρκαδίας.
15. Την υπ’ αρ. 122342/05-03-2024 πρόταση του Δασαρχείου Κυνουρίας, μετά της συνημμένης εισηγήσεως
για την κήρυξη ως αναδασωτέων των αναφερόμενων
στο θέμα εκτάσεων.
16. Τη σύμφωνη γνώμη της Διεύθυνσης Δασών Αρκαδίας, αποφασίζουμε:
Κηρύσσουμε ως αναδασωτέα, την έκταση δασικού χαρακτήρα, (ΔΔ και ΑΔ) συνολικού εμβαδού 2.251,40 τ.μ.
στη θέση «ΗΓΟΥΜΕΝΟΣ», Δ.Ε. Λεωνιδίου, Δήμου Νότιας
Κυνουρίας, Π.Ε. Αρκαδίας, η οποία καταστράφηκε από
πυρκαγιά.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 218
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 218/07.04.2024
Η ανωτέρω έκταση προσδιορίζεται με στοιχεία περιμέτρου (Α1-Α2-Α3….Α10-Α11-Α1) και απεικονίζεται στο
από 05-03-2024 συνημμένο τοπογραφικό διάγραμμα
της Δασολόγου Μαρίας Μοιρασγεντή, κλίμακας 1:1000,
επί αποσπάσματος αναρτημένου Δασικού Χάρτη Π.Ε.
Αρκαδίας και συνορεύει σύμφωνα με τον κυρωμένο
δασικό χάρτη:
ΒΟΡΕΙΑ: Με δασικές εν γένει εκτάσεις των παρ. 1,2,3,4
και 5 του άρθρου 3 του ν. 998/1979.
ΑΝΑΤΟΛΙΚΑ: Εν μέρει με δασικές εν γένει εκτάσεις των
παρ. 1,2,3,4 και 5 του άρθρου 3 του ν. 998/1979 και εν
μέρει με εκτάσεις που δεν διέπονται από τις διατάξεις
της Δασικής Νομοθεσίας.
ΝΟΤΙΑ: Εν μέρει με δασικές εν γένει εκτάσεις των
παρ. 1,2,3,4 και 5 του άρθρου 3 του ν. 998/1979 και εν
μέρει με εκτάσεις που δεν διέπονται από τις διατάξεις
της Δασικής Νομοθεσίας.
ΔΥΤΙΚΑ: Με δασικές εν γένει εκτάσεις των παρ. 1,2,3,4
και 5 του άρθρου 3 του ν. 998/1979.
Σκοπός της κήρυξης της εν λόγω έκτασης ως αναδασωτέας είναι η διατήρηση του δασικού χαρακτήρα της,
ο αποκλεισμός διάθεσής της για άλλη χρήση και η αποκατάσταση της καταστραφείσας δασικής βλάστησης,
αποτελούμενης από αείφυλλα-πλατύφυλλα.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 218/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 218/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 218/07.04.2024
Κατά της παρούσας δύναται να ασκηθεί αίτηση ακυρώσεως ενώπιον του Διοικητικού Εφετείου, εντός εξήντα
ημερών, από την επομένη της δημοσιεύσεως ή κοινοποιήσεώς της.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 29 Μαρτίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 159201
(2)
Μερική ανάκληση, λόγω νομικής αιτίας, της
υπ’  αρ. 1209/27-05-1992 (Δ’ 602) απόφασης
κήρυξης αναδάσωσης, για έκταση εμβαδού
2.763,65 τ.μ. στη θέση «Ρίζα» της Τοπικής Κοινότητας Ανδρωνίου του Δήμου Αρχαίας Ολυμπί-
ας της Π.Ε. Ηλείας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος.
2. Τον ν. 3200/1955 «Περί διοικητικής αποκέντρωσης»
(Α’ 97).
3. Την από 13-08-2021 Πράξη Νομοθετικού Περιεχομένου «Έκτακτα μέτρα για την αποτελεσματική προ-
στασία και την ταχεία αποκατάσταση του φυσικού περιβάλλοντος, την άμεση στήριξη των πληγέντων από
τις πυρκαγιές Ιουλίου/Αυγούστου 2021 και συναφείς
διατάξεις» (Α’ 143), η οποία κυρώθηκε με το άρθρο 2
του ν. 4827/2021 (Α’ 156).
4. Τα άρθρα 47 έως 55 του ν. 4915/2022 (Α’ 63).
5. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
6. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)” (Α’ 160)» (Α’ 77).
7. Την υπό στοιχεία ΥΠΕΝ/ΔΔΥ/50878/3749/20-05-2022
(ΑΔΑ: ΨΓΒΩ4653Π8-ΩΧ6) εγκύκλιο του Υπουργείου Περιβάλλοντος και Ενέργειας.
8. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και λοιπών
θεμάτων της παρ. 5 άρθρου τρίτου της από 13-08-2021
Πράξης Νομοθετικού Περιεχομένου (Α’ 143), η οποία
κυρώθηκε με το άρθρο 2 του ν. 4824/2021 (Α’ 156)»
(Β’ 2415).
9. Τα άρθρα 10, 37, 38, τις παρ. 1 και 3 του άρθρου 41
και τις παρ. 3 και 4 του άρθρου 44 του ν. 998/1979 «Περί
προστασίας των δασών και των δασικών εν γένει εκτάσεων της Χώρας» (Α’ 289), σε συνδυασμό με τις διατάξεις
της παρ. 1 του άρθρου 35 και της παρ. 4 του άρθρου 52
του ν. 4280/2014 (Α’ 159) και με τις διατάξεις του άρθρου 32 του ν. 4342/2015 (Α’ 143).
10. Το άρθρο 120 του ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α’ 101).
11. Τις υπ’ αρ. 160417/1180/08-07-1980 και 182447/
3049/24-09-1980 διαταγές του Υπουργείου Γεωργίας.
12. Το άρθρο 36 του ν. 3698/2008 (Α’ 198).
13. Την υπ’ αρ. 97870/2248/7-5-2009 εγκύκλιο διαταγή
του Υπουργείου Αγροτικής Ανάπτυξης και Τροφίμων σχετικά με την εφαρμογή του άρθρου 36 του ν. 3698/2008.
14. Τον ν. 3208/2003 «Προστασία δασικών οικοσυστημάτων, κατάρτιση δασολογίου, ρύθμιση εμπραγμάτων
δικαιωμάτων επί δασών και δασικών εν γένει εκτάσεων
και άλλες διατάξεις» (Α’ 303) και ειδικότερα την παρ. 9
του άρθρου 21 αυτού.
15. Την υπ’ αρ. 1209/27-05-1992 (Δ’ 602) απόφαση κηρύξεως έκτασης ως αναδασωτέας.
16. Την υπ’ αρ. 216056/1746/13-10-2011 εγκύκλιο του
Υπουργείου Περιβάλλοντος, Ενέργειας και Κλιματικής
Αλλαγής.
17. Τις διατάξεις και τη σχετική νομολογία περί
ανάκλησης των διοικητικών πράξεων, καθώς και την
υπ’ αρ. 95099/5160/12-10-2021 (ΑΔΑ: ΨΠΙΨ4653Π850Χ) εγκύκλιο.
18. Την παρ. 3 του άρθρου δεύτερου του ν. 4462/2017
(Α’ 39).
19. Το υπ’ αρ. 153373/441/22-02-2017 έγγραφο Διεύθυνσης Ανάπτυξης και Προστασίας Δασών του Υπουρ-
γείου Περιβάλλοντος και Ενέργειας.
20. Την υπ’ αρ. 177804/12-10-2016 Θεώρηση δασικού
χάρτη, που αναρτήθηκε με την υπ’ αρ. 7104/13-01-2017
απόφαση του Διευθυντή Δασών Ηλείας «Ανάρτηση δασικού χάρτη του συνόλου της Π.Ε. Ηλείας εκτός των πρό
Καποδιστριακών ΟΤΑ: Πύργου και Λεχαινών και πρόσκληση για υποβολή αντιρρήσεων κατά τού περιεχομέ-
νου του» (ΑΔΑ: 7ΞΡΖΟΡ1Φ-0ΥΥ), όπως τροποποιήθηκε
με την υπ’ αρ. 27084/12-02-2021 (ΑΔΑ: ΨΛ0ΑΟΡ1Φ-ΕΑ8)
απόφαση του Διευθυντή Δασών Ηλείας σύμφωνα με τις
διατάξεις των άρθρων 48 και 50 του ν. 4685/2020, με
κατηγορία κάλυψης ΑΑ/ΑΝ.
21. Την υπ’ αρ. 83988/2740/25-08-2022 (Β’ 4528) απόφαση περί εξουσιοδότησης υπογραφής «Με εντολή
Υπουργού» του Υπουργού Περιβάλλοντος και Ενέργειας,
«Με εντολή Υφυπουργού» του Υφυπουργού Περιβάλλοντος και Ενέργειας και «Με εντολή Γενικού Γραμματέα
Δασών» του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υπουργείου Περιβάλλοντος και Ενέργειας, στους
Προϊστάμενους των Επιθεωρήσεων Εφαρμογής Δασικής
Πολιτικής και στους Προϊστάμενους των Διευθύνσεων,
Δασαρχείων και Τμημάτων που υπάγονται σε αυτές.
22. Την υπ’ αρ. 225789/08-05-2023 πρόταση του Δασαρχείου Πύργου για μερική ανάκληση, λόγω νομικής
αιτίας, της υπ’ αρ. 1209/27-05-1992 (Δ’ 602) απόφαση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 218/07.04.2024
κήρυξης αναδάσωσης, για έκταση εμβαδού 2.763,65 τ.μ.
στη θέση «Ρίζα» της Τοπικής Κοινότητας Ανδρωνίου του
Δήμου Αρχαίας Ολυμπίας της Π.Ε. Ηλείας.
23. Τη σύμφωνη γνώμη της Διεύθυνσης Δασών
Ν. Ηλείας.
24. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού, αποφασίζουμε:
Ανακαλούμε μερικώς, λόγω νομικής αιτίας, την υπ’ αρ.
1209/27-05-1992 (Δ’ 602) απόφαση κήρυξης αναδάσωσης, για έκταση εμβαδού 2.763,65 τ.μ. στη θέση «Ρίζα»
της Τοπικής Κοινότητας Ανδρωνίου του Δήμου Αρχαίας
Ολυμπίας της Π.Ε. Ηλείας.
Η εν λόγω έκταση, εμβαδού 2.763,65 τ.μ., δεν αποτέλεσε, ούτε αποτελεί δάσος ή δασική έκταση διαχρονι-
κά, κατά τα οριζόμενα στην παρ. 8 του άρθρου 34 του
ν. 4280/2014, ούτε έχουν εκδοθεί τελεσίδικες πράξεις
και αποφάσεις με τη διαδικασία του άρθρου 14 του
ν. 998/1979 (Α’ 289), που να τη χαρακτηρίζουν δάσος ή
δασική έκταση, όπως φαίνεται στο προσαρτημένο τοπογραφικό διάγραμμα κλίμακας 1:2.000, το οποίο αποτελεί
αναπόσπαστο μέρος.
Κατά τα λοιπά ισχύει η υπ’ αρ. 1209/27-05-1992 (Δ’ 602)
απόφαση κηρύξεως έκτασης ως αναδασωτέας.
Επιτρέπεται υποβολή κατ’ αυτής αίτηση ακύρωσης
στο Τριμελές Διοικητικό Εφετείο Πατρών μέσα σε προθεσμία (60) ημερών, που αρχίζει από την επομένη της
δημοσίευσης ή της κοινοποίησής της. Από την εφαρμογή
των κανονιστικών διατάξεων της απόφασης αυτής δεν
προκαλείται δαπάνη σε βάρος του κρατικού προϋπολογισμού σύμφωνα με το άρθρο 90 του Κώδικα της νομο-
θεσίας για την Κυβέρνηση και τα κυβερνητικά όργανα
(π.δ. 63/2005, Α’ 98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 218/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 218/07.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 29 Μαρτίου 2024
Με εντολή Γενικού Γραμματέα
Ο Προϊστάμενος της Επιθεώρησης
Εφαρμογής Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ

[Source: 20240400218.pdf | Tokens: 10658]